چترپو ادے بھاسکر

چِتْرَپو اُدے بھاسکر  بھارتی بحریہ کے سبکدوش افسر ہیں جو سلامتی اور تزویراتی امور کے ماہر اور بے باک ناقد کے طور پر جانے جاتے ہیں۔

فی الحال وہ نئی دہلی، بھارت میں قائم ایک آزاد تھنک ٹینک سوسائٹی فار پالیسی اسٹڈیز (ایس پی ایس) کے ڈائریکٹر کے فرائض انجام دے رہے ہیں۔ انھیں یہ انفرادیت حاصل ہے کہ وہ اپنے پیشہ ورانہ سفر کے دوران تین تھنک ٹینکس کے سربراہ رہ چکے ہیں جن میں اس سے قبل انسٹی ٹیوٹ فار ڈیفنس اسٹڈیز اینڈ انیلیسز (آئی ڈی ایس اے) اور نیشنل میری ٹائم فاؤنڈیشن (این این ایف) شامل ہیں۔

ساتھ ہی وہ کالم نگار، مدیر اور جوہری و بین الاقوامی سلامتی کے موضوعات پر متعدد تحقیقی مضامین کے مصنف ہیں، جو بھارت اور بیرون ملک معروف جرائد میں شائع ہوتے رہے ہیں۔ وہ یونائیٹڈ سروس انسٹی ٹیوشن (یو ایس آئی) کے تاحیات رکن بھی ہیں۔

ان کی بیٹی سوارا بھاسکر ہندی فلمی صنعت سے وابستہ ایک اداکارہ ہیں۔

 حوالہ جات 

زمرہ:بقید حیات شخصیات
زمرہ:1951ء کی پیدائشیں
زمرہ:بھارتی بحریہ کے افسران